Мистерика: Ноември 2013\nСайтът The UFO Iconoclast(s) е изключително скептичен, а на моменти дори подигравателен към феномена НЛО и всичките му съпътстващи аспекти. Преди време бяха предположили, че всички от така наречените "отвличания от извънземни" се дължат на това, че "отвлечените" са се надишали с въглероден диоксид и други газове получавани при горене. Това водило до халюцинации. Малко несериозно звучи идеята, че хора са си палили печките на дърва, правили са барбекю на двора и дори са вдишали цигарен дим и това е довело до "виждането" на извънземни.\nВъпреки това, след като представям налудничави теории на вярващите в извънземния/паранормалния характер на феномена НЛО, защо да не дам гласност и на налудничавите скептични теории?\nВ поредната си статия в сайта се твърди, че така наречения феномен "мъже в черно" е градска легенда породена от един френски филм "Liliom" (1934). Ето кадри от филма в който действително се виждат персонажи имащи прилики с типичните "мъже в черно":\nПо принцип филмите и масовата култура като цяло влияят на хората (както и обратното). Често след премиера на даден филм с извънземни (като "Денят на независимостта"), съобщенията за наблюдавани НЛО се увеличава. Обикновено този ефект е непосредствен и краткотраен, а и не е съвсем сигурно дали на хората им се привиждат повече НЛО или просто по-често се осмеляват да съобщават за реални наблюдения след като се зашуми по темата покрай поредния филм. Повече по тази тема съм писал в един от най-ранните материали публикувани в МИСТЕРИКА:\nСвързани ли са броят на наблюденията на НЛО с премиерите на фантастични филми ?\nДа се върнем на френския филм. Първите случаи на "мъже в черно" се появят в края на 50-те години на ХХ век в САЩ. Твърде е спекулативно предположението, че те се дължат на един слабо познат европейски филм излязал преди повече от 20 години. Но кой знае, всичко е възможно, докато нещо не бъде доказано категорично. Мъжете (и жените) в черно може да са извънземни, тайни правителствени агенти (като Уил Смит в едноименната поредица от филми), може да са демони или наистина да са просто легенда. Но легенда породила се едва ли точно от споменатия филм.\nПряко свидетелство - НЛО над Долна Диканя (8 август 2013)\nЕтикети: Градски легенди, Хора в черно\nВчера (28 ноември 2013) кометата ИСОН достигна точката от орбитата си, която е най-близко до Слънцето. Изглежда това се оказа фатално за нея. Към момента на съставянето на този материал никой астроном не съобщава да е забелязал някаква следа от ИСОН. Все пак ще са нужни още няколко часа за да се потвърди официално дали наистина кометата се е разпаднала. При поява на по-различна информация, ще обновя тази статия.\nЖалко наистина, ако беше оцеляла, ИСОН можеше да се превърне в астрономическото събитие на века.\nИзглежда все пак малка част от кометата е оцеляла. Дали обаче ще бъде видима с просто око от Земята е още рано да се каже.\nЕтикети: Комети, Космос\nКакво ще си помислите за тази снимка? Че отново някой се опитва да пробутва фалшиво фото на извънземно?\nВсъщност, това не е измама. Това е съвсем реално живо същество. Представлява вид дълбоководна сепия, наречен магнапина (Magnapinna). Малко се знае за тези животни, но благодарение на новите апарати управлявани от разстояние, научаваме все повече от тайните на световния океан. Самата снимка е взета от видео заснето на 11 ноември 2007 от един такъв дълбоководен апарат. Ето го и видеото заснето на 2386 метра дълбочина:\nЕтикети: (Крипто)зоология, ВИДЕО, Водни същества, Водни тайни, СНИМКИ\nMUFON е доброволна организация занимаваща се със събиране на информация за НЛО наблюдения. Оперира основно на територията на САЩ. Описаните случаи са от периода 15-24 ноември 2013 и са подбрани от OpenMinds.tv.\nВреме е отново за една от любимите ми теми - фолклорът.\nВсички знаем, че Малката червена шапчица от едноименната приказка е тръгнала към къщата на баба си, но антрополозите искат да разберат от къде идва и как самата история се е разпространила.\nНе за първи път се правят изследвания върху фолклора, но сега учените от тази област са приложили математически модел, който по принцип се използва от биолозите за проследяване на еволюцията на видовете. Така за тази приказка е създадено нещо подобно на "еволюционно дърво".\nПроектът, ръководен от Джейми Терани (Jamie Tehrani) - антрополог от университета Дюрам в Англия, е показал, че "Малката червена шапчица" има древен общ корен с друга популярна приказка - "Вълкът и седемте козленца".\n"Това е същото както при биолозите - те посочват, че хората и маймуните имат общ прародител, но са се развили в различни видове" - казва Терани.\n"Вълкът и седемте козленца" се е появила първа - някъде около 1 в. от н.е. Тази история е популярна в Европа и Близкия Изток.\n"Червената шапчица" се появява след 1000 години. Тя е разказана в съвременната си версия от братя Грим през 19 век, но е съществувала във фолклора на Франция, Австрия и северна Италия.\nРазлични варианти се срещат и в Африка и Азия, включително "Тигровата баба" разказвана в Япония, Китай и Корея.\nАнтрополозите са приложили филогенетичен анализ върху 58 варианта на приказката, фокусирайки се върху 72 белега като например - дали главният герой е момиче или момче или дори групичка деца, дали злодеят е вълк, тигър или нещо друго, каква измама използва злодеят, дали главният герой е спасен или не.\nСпоред тези признаци на подобие се съставя "дърво" на вариантите и може да се предположи кой вариант от кой е възникнал.\n"Съществува популярна (сред антрополозите) теория, че архаична древна версия на "Червената шапчица" е съществувала в Китай и се е разпространила на Запад. Нашия анализ показа, че всъщност европейската версия е навлязла в Китай, а не обратното".\nТой още допълва, че прилага същата техника и към други фолклорни приказки и се надява информацията да хвърли повече светлина върху древните миграции на хората.\nТова видео е доста ефектно, но не е истинско - то е дело на няколко студента по проект свързан с компютърна анимация. Орелът и детето (поне в първата част) са анимирани. Много добре са се справили.\nНикога не се знае от коя книга каква история ще изскочи. В момента чета "Град Костенец и котловината след 9.IX.1944 година" от Михо Червенков и попаднах на следния интересен пасаж:\nПрез 1957 г. на площада в селището ни е открит тото-пункт. Любителите на играта са отвън и през гишето поемат и подават фишовете. Ще се стори на някой невероятно, но е истина - касиерката на банката сънувала числата, когато става, ги записва, но забравила шестото число. Трудно и било през деня да напусне работното място и помолила друг да и попълни фиша. Той взема бележката, отива, попълва фиша с нейното име, подава го, смачква бележката и я хвърля в кошчето. Ама тя пада отвън. Той си рекъл, щом тая бележка не пада в кошчето, значи в нея има още хляб, взема я и попълва един фиш от свое име. И двамата печелят петици. С парите той си купува Москвич.\nЕтикети: България, Съвпадения, Сънища\nАко сте чели следната статия в блога предполагам сте разбрали, че отношението ми е по-скоро негативно към всички тези, които излизат по вестници и телевизии и твърдят, че могат да предскажат бъдещето:\nВъпреки личната ми неубеденост, все пак се опитвам да бъда обективен и затова започвам нова рубрика в МИСТЕРИКА. Ще следя за всякакви "гадателски" изказвания и ще оценявам дали са се сбъднали.\nРеших това още преди близо месец когато при Люба Кулезич в студиото на Нова ТВ се появи представящият се за ясновидец Божидар Караджов. Заинтригува ме това, че водещата твърдеше, че при предишна тяхна среща, той бил предсказал, че Боевски ще се завърне в България през 2013 и че Люба ще има проблем с очите. Кулезич бе бита от неизвестен нападател, който я рита в главата и е можел да и увреди очите и това тя тълкува като сбъднало се предсказание.\nОпитах се да намеря стари статии, които да потвърдят, че наистина Божидар Караджов е казал тези неща. Не намерих потвърждение на тези думи на Кулезич, но намерих други неща. Като това например:\nФеноменът Божидар Караджов е един от задържаните при акцията срещу група за изнудване\nНо да оставим тези му прояви настрана, да се съсредоточим на предсказанията му. Този материал показва какви предсказания е направил през Февруари:\nПророк №1: Бойко ще победи, но следващото правителство ще е експертно\nЕто отделните твърдения:\nНа предсрочните избори партия ГЕРБ ще спечели отново най-много гласове (ВЯРНО)\nСледващото правителство на България ще е експертно (СПОРНО)\nДо две седмици протестите ще постихнат, но стачките ще продължат (Февруарските протести стихнаха, но започнаха нови протести през лятото, а стачки като цяло няма, следователно ГРЕШНО)\nЩе има понижение на цената на тока за потребителите у нас с около 10% в следващите месеци (понижението бе 5%, следователно ГРЕШНО).\nНе вижда да се стигне до Велико народно събрание, нито до промени в Конституцията в близко време. (какво значи "близко време", но да кажем ВЯРНО)\nАнгел Семерджиев ще бъде разследван сериозно, но поне за момента не виждам да понесе някакво наказание (това е бившият шеф на ДКЕВР, не съм чул да бъде разследван, следователно ГРЕШНО).\nИма информация за готвен атентат срещу Борисов, но поръчката не е от Ахмед Доган (типично за предсказателите - нещата са леко завъртяни, към днешна дата няма извършен атентат срещу Бойко, но няма как да разберем дали се е подготвял, но не е извършен или въобще никой не се е канил да убива бившия премиер, затова СПОРНО)\n“Никой сега не смее да поеме отговорност, да оглави служебното правителство. Но няма да е Йорданка Фандъкова”, прогнозира Караджов. “Съвсем друго лице, не от тези ,които сега се споменават, ще оглави страната до изборите” (не е много трудно да предскажеш, че Фандъкова няма да е служебен премиер, но да кажем ВЯРНО).\nКакто се вижда предсказанията му са пъстра смес от твърдения. Някои са се оказали верни, но не е и толкова трудно да ги познаеш. Други са доста завъртяни и се оставя възможност за интерпретиране. Затова все още не съм убеден, че човекът има дарба.\nНо да видим най-скорошните му предсказания изказани при гостуването му при Кулезич. Интересно, но не намерих една статия в интернет в която да са събрани всичките му твърдения изказани в студиото на Нова ТВ. Затова съм ползвал следните няколко материала:\nГадател предрече, че Б. Б. ще стане президент\nЯсновидец предрекъл побоя над Люба Кулезич\nЯсновидец: Виждам Борисов като президент\nПолитиката, която ще се прави от това управление занапред, ще се съобразява с исканията на протестиращите. Това е голям успех за тях. (Това всеки може да го каже, не е нужна дарба, затова няма да вземам в предвид тези думи при преценката на гадателските му умения).\nДо март догодина двама министри ще бъдат сменени, но кои точно ще стане ясно през декември. (Чакаме да видим какво ще се случи до Март 2013) (Х)\nИзбори за парламент ще има през 2015 година.(Х)\nГЕРБ спират с роенето. (Х)\nТе ще влязат в новия парламент, но вече няма да са първа политическа сила.(Х)\nВиждам Бойко Борисов като президент.\nВъв връзка със студентския протест той каза, че ще се стигне до развръзка без инциденти. „До средата на ноември ще приключи в полза на тези, които са окупирали сградата“, каза той като посочи, че един от възможните варианти е протестиращите да променят исканията си. Според него младите хора ще постигнат успех. Аз не обвързвам техните искания с оставка на правителството, разкри Караджов. (Х)\nДо февруари бежанците, които заливат България, ще бъдат препратени към други държави. Междувременно ще успеем да получим европейска помощ. (Х)\nДействително имаше развитие в студентската окупация:\nНо студентите не постигнаха успех, никакви техни искания не бяха изпълнени. За мен това е грешно предсказание, но се намериха хора, които да ми твърдят, че "ето той бил познал" като казал, че окупацията ще бъде прекратена. Няма такова нещо, не е познал - обвърза падането на окупацията с успех на студентите, което не стана. А и може да се спори дали окупацията е прекратена - все пак една аула от университета продължава да е окупирана. Освен това в цитираните статии в интернет се споменава "средата на ноември", а това което помня като негови думи в предаването бе "15 ноември", а новината за отварянето на СУ дойде на 18 ноември. Така че, аз не смятам, че тази му прогноза се сбъдна. Но така се създават легендите за "истинските пророци" като Ванга и т.н. Кажат нещо, донякъде може да се направи паралел с действителността, след време се забравят детайлите, които същност са от съществено значение - и ето хората започват да твърдят, че имаме сбъднало се предсказание.\nНо има още предсказания направени от Караджов, може пък те да се окажат по-точни - бежанците се махат през февруари, двама министри биват сменени до март, избори през 2015 и Бойко президент. Ще поживеем и ще видим.\nМистерия продължава да витае около смъртта на 37-годишен мъж от град Карлайл, Великобритания. Джейсън Еъри бил намерен в безсъзнание от родителите си в неговата спалня през Май тази година. До него лежала кутия на която с червени букви пишело "кутията на Пандора". Джейсън умира след два дни в болницата без да е дошъл в съзнание. Медицинското заключение е, че смъртта е настъпила защото сърцето му е спряло да бие, но какво е предизвикало това не е ясно.\nРазследването е показало, че в тялото на младия мъж не е имало наличие на наркотици, макар в кутията да е имало неотворено пакетче със синтетичен канабис.\nДжейсън е работил в местна фабрика от хранително-вкусовата промишленост. Баща му, Денис Еъри, разказва, че на 2 май Джейсън се е прибрал в къщи в добро настроение. Казал е, че ще се качи горе да се преоблече. Родителите му се притеснили след като дълго време не се повил. Влезли в стаята му и го открили в безсъзнание. До него била отворената кутия с неизползвания канабис.\nДенис казва за сина си, че не е взимал наркотици от 13 години, когато имал лошо преживяване с екстази. Медицинските изследвания също потвърждават, че не е употребил такива вещества. Смъртта му е определена като настъпила поради естествени причини - сърцето му е спряло, макар да не се знае защо. Според докторите може за момент да е настъпила сърдечна аритмия.\n"Кутията на Пандора" е артефакт от гръцката митология, която съдържала всички злини на света.\nИзточник: News & Star\nДата на оригиналната публикация: 3 ноември 2013\nЕто малко повече информация от Wikipedia:\nИма някои наистина мистериозни неща около този случай. Ако човекът се е напатил едно време от наркотици, защо пак ще ги търси и носи в стаята си? А и кой дилър ще си играе да опакова пакетчетата с канабис в специални кутии със странни надписи? Според мен този Джейсън се е уплашил от нещо - било то реално или не, и сърцето му е нарушило естествения си ритъм, и от там на татък вече е ясно. Какво обаче го е уплашило? Имало ли е нещо повече в кутията освен канабиса? Или си е самовнушил заради надписа, така както някои хора си самувнушават, че им става зле на определени дати като петък, 13-ти?\nРазнородни новини: ИСОН, земетресения, ураган, Фукушима\nВчера и онзи ден над италианския остров Сардиния се е разразила силна буря, която е отнела минимум 9 живота. Други 10 души се водят за изчезнали.\nПредишната седмица имаше силна буря в Хърватия, да не забравяме и тайнфуна Хаян преминал над югоизточна Азия. Зачестилите бури и урагани могат да се обяснят с това, че "сега им е сезона". Няма как обаче с това да бъдат обяснени няколкото земетресения случили се в рамките на 48 часа на Балканския полуостров. Вчера прочетох, че е имало земетресение с магнитуд около 4 в Сърбия, което е усетено и в България. От един западен сайт обаче научих, че то не е единствено. Имало е и в Хърватия (4.8), Гърция (4.2) и Румъния (3.2).\nМеждувременно във Фукушима започва операцията по изваждането на прътите с радиоактивно гориво от авариралата централа. Това е доста рискована процедура и ако нещо се обърка, може да стане страшно. Не случайно на няколко пъти операцията бе отлагана. Засега всичко върви по план.\nИ накрая няколко думи за кометата ИСОН. Още от древността кометите са се свързвали със зли поличби и природни бедствия. Аз не твърдя, че горните новини имат връзка с ИСОН, но и няма да кажа като някои, че кометите не представляват никаква опасност за Земята. Един сблъсък би имал лоши последици за нашата планета. Уж тази комета няма да се удари в Земята, дано изчисленията да са точни и да са взети в предвид всички възможни влияния върху орбитата и.\nИначе от около седмица ИСОН вече трябва да е видима с просто око от Земята. За жалост аз не мога да потвърдя това, засега не успявам да я забележа на небето, но и напоследък времето не е много добро - дъждовно и валежно и небето не е ясно.\nАко все пак искате и вие да се пробвате да я намерите, може да се ориентирате за местоположението и от този сайт:\nПо подразбиране е зададена космическа перспектива, за да превключите на "изглед от Земята" е необходимо да натиснете бутона "Switch to Earth", който се намира горе в дясно на страницата. Сайтът ще се опита да намери точните ви координати по IP адреса - на мен ми дава, че съм в София, което не е съвсем точно, но е приемливо. Ако все пак е допуснато сериозно отклонение, може и ръчно да настроите координатите на вашето селище (като ги вземете от Wikipedia). Часът също може да се променя. Ето къде е кометата на 19 ноември в 11:20, ако се наблюдава от София.\nТоест според тази графика, кометата трябва да се търси на Юг. За жалост в малкото ясни дни през изминалата седмица не можах да я намеря на небето, мисля, че Слънцето я "скрива", твърде близо е, а тя не е още достатъчно ярка. Явно най-добре ще е да се търси в ранните часове на сутринта, когато Слънцето е под линията на хоризонта, а кометата не е. Ако и самата комета е под линията, то няма как да я видите в този момент - тя е видима за хората от другата страна на Земята.\nАко сега не я видите, не се притеснявайте. След няколко дни Исон ще достигне Слънцето и ще го заобиколи, през това време пак няма да е видима с просто око, но веднъж заобиколила нашата звезда, тя отново ще е видима през Декември. Тогава не само, че ще е по-близо до Земята, но се очаква и да е много по-ярка.\nЕтикети: ВИДЕО, Земята, Кодово име: край на света, Комети, Космос\n911 е американския телефонен номер за спешни повиквания (европейския еквивалент валиден и за България е 112). Редовно излизат подборки с някои от най-странните телефонни обаждания към него. Учуден съм, че този път няма включени обаждания за наблюдавани НЛО, извънземни, призраци и т.н. - често пъти те са обект на присмех. Може би такъв род обаждания стават все по-чести и най-накрая на журналистите им е просветнало, че не се обаждат само откачалки, а действително се случва нещо странно и хората действително виждат разни паранормални неща.\nКарол Омеара (на 55) се обадила на 911, защото не можела да излезе от автомобила си паркиран пред дома и. Когато диспечерът я попитал дали има някакъв здравословен проблем, тя отговорила, че е "просто твърде пияна". Жената била арестувана, защото била шофирала до дома си пияна.\nДруга жена се обадила за да се оплаче, че направената и снимка от предишен арест е твърде грозна. Тя видяла снимката си в криминалната рубрика на местен вестник и била възмутена. След това и обаждане била арестувана отново заради неналожително използване на телефона за спешни случаи - и съответно и бил даден шанс да излезе по-добре на новата снимка.\nСемейство от Масачузетс се обадило на 911 защото се загубило в царевичен лабиринт (на снимката). Изпратеният полицай ги открил за минути и им помогнал да излязат - всъщност те не осъзнавали, че били много близо до изхода.\nТийнейджърка от Орегон се обадила на спешния номер, защото "неканен гост" бил проникнал в дома и. Само че, не ставало въпрос за крадец, ами...за паяк. Както момичето го описва - голям колкото бейзболна топка и приличащ на тарантула. Диспечерът решил да не рискува да отхвърли това обаждане понеже паякът може наистина да е отровен и изпратил полицай. Той обаче установил, че паякът бил доста по-малък и просто го изнесъл навън с помощта на вестник.\nОт Кънектикът се обадили с оплакване, че е прекъснал сигнала на кабелния им оператор и не могат да си гледат любимото шоу. Това естествено ядосало оператора, който ги предупредил, че неправомерното използване на спешния номер може да доведе до арест.\nТова са част от описаните в подборката обаждания. Всички описани случаи може да видите тук:\nИнтересно ми е, какви странни случаи са получавали диспечерите на българския телефон за спешни случаи. От време на време излиза информация за такива обаждания. Спомням си, че за референдума за ядрената енергия от началото на 2013, много хора се бяха обаждали да питат в коя секция трябва да гласуват - нещо за което не могат да им дадат информация от 112.\nСпомням си за друг случай в който някакви бездомници се бяха настанили в изоставена къща и с най-голямото си нахалство се бяха обадили на 112 понеже там имало гнездо на оси. От 112 бяха изпратили екип на гражданска защита.\nА веднъж, когато седях в един от софийските паркове, станах свидетел как един пиян клошар се опитваше да убеди операторката на спешния номер, че друг пиян клошар до него умира.\nТова е история изпратена до англоезичния сайт Ghosts and Ghouls.\n"Здравейте, бих желал да споделя един реален инцидент, който се е случил с моята майка преди много години.\nМоята майка е от Гърция, но три години е живяла с нейния бивш съпруг в Нигерия. Те са имали МНОГО пари защото тогавашния и съпруг Стелио е имал добра работа, а в резултат на това са имали и МНОГО врагове.\nКазват, че в Нигерия черната магия е много разпространена, а и моята майка е виждала да я практикуват. Един ден майка ми се качила в колата на съпруга си и намерила под седалката кичур коса завит в сребристо фолио. По това време не обърнала много внимание на това.\nСкоро след това нейния брат Теодоси загинал при пътен инцидент. Странното е, че това се случило на именния ден на Стелио!!!\nМоята майка заминала веднага за Гърция. На следващия ден (мисля, че един ден преди погребението) някой позвънил на звънеца на апартамента и. Било малко момиче на около 5-6 години с дълга руса коса. Тя казала, че се е загубила и има нужда от помощ. Майка ми се съгласила да я закара до тях (момичето и казало адреса).\nОще едно страшно съвпадение - къщата на момичето била точно срещу къщата на най-добрия приятел на загиналия Теодоси! Самият дом на момичето се намирал насред залесено пространство с много дървета, всъщност самата къща трудно се забелязвала от растенията. Моята майка искала да изпрати момичето до входната врата на дома и, но детето не искало. Измисляло какви ли не оправдания - "имаме кучета", "моята майка много ще се ядоса" и т.н. След няколко месеца моята майка научила, че тази къща всъщност била изоставена от много години.\nДруго нещо, което забравих да спомена е, че нашият апартамент се намира на третия етаж в блока. Защо малкото момиче е позвънило на нашата врата? Има няколко апартамента на долните етажи. Освен това, както при повечето жилищни блокове, външната врата е заключена и само живеещите в блока имат ключ за нея.\nНаистина си нямам на представа какво точно се е случило. Дали е било причинено от вуду? Момиченцето призрак ли е било? Демон? Душата на моя чичо? След това моята майка е преживявала и други странни неща - сънища за нейния брат, пеперуди появили се в дома от никъде, чувството, че някой е с нея. Моята баба също е преживявала подобни неща - усещането, че някой я докосва по гърба, а е нямало никой, както и МНОГО други! Тези неща отслабнаха през годините, но аз все още чувствам, че нещо е тук. Някакви идеи?\nВ началото на този месец в град Лачин, Квебек, Канада се е разразила силна буря със силен вятър. Било е засегнато електроснабдяването, а на едно място както е видно от края на видеото се е появило електрическо кълбо движещо се по жиците.\nКадри от земетерсението във Филипините от 15 октомври 2013\nЕтикети: ВИДЕО, Небесни феномени\nПостигането на безсмъртие е една от любимите мечти на човечеството. То е желано в различни култури от цял свят и по всяко време от човешката история. То е и честа тема в различните митове, легенди и поверия. Ето една кратка подборка на митологичните методи за постигане на безсмъртие.\nМесо от Нингьо (Япония)\nТова митологично същество може до някъде да се сравни с русалката позната от славянската митология. Според легендата залавянето му предвещава лош късмет и бури, а излизането му на брега вещае война. Затова пак според легендата когато рибарите случайно улавяли нингьо, те го хвърляли обратно във водата.\nЕдин рибар обаче не знаел за лошия късмет на нингьо и нахранил с месото му малко момиче. С нея не се случило нищо лошо, но тя спряла да старее на 15 години. Тя имала много съпрузи и деца, но била сломена духом от това, че близките и умират, а тя продължава да живее. Затова тръгнала на пътешествие. Върнала се след няколко века и станала монахиня. Заради голямата и набожност, тя най-накрая била надарена със смърт и умряла на 800 години.\nГневът на боговете (Гърция)\nКакто е известно в древна Гърция боговете били жестоки, а смъртните хора дръзки. Когато последните твърде много им досаждали, боговете ги наказвали по различни начини. Много от наказанията включвали условието, че то трябва да се изтърпява вечно (така че изразът "да гориш вечно в ада" не е въведен от християнството, а има по-стари корени).\nНапример Сизиф е осъден да търкаля един грамаден камък вечно с което на практика получава вечен живот, друг е въпроса, струва ли си да се прекара във вечни мъки.\nЦинобърът е червен живачен минерал, който е основна съставка в еликсира на живота. Много хора са се опитвали да получат такъв еликсир добавяйки различни други ядливи и не толкова ядливи съставки. Тази мания е обземала дори членове на императорските династии. В най-добрия случай експериментите не са довеждали до нищо, а в най-лошия вместо вечен живот са носели смърт, понякога изключително мъчителна. Затова постепенно търсенето на безсмъртие от външен източник (еликсир) е заменено с търсенето му "във вътрешния космос" (йога и други източни духовни практики).\nПлодовете на безсмъртието (Месопотамия)\nВ шумерския "Епос на Гилгамеш" се разказват приключенията на едноименния древен герой, това е и най-старото литературно произведение (8-7 век пр. н.е.).\nГилгамеш бил много натъжен от смъртта на негов приятел, направо бил ужасен и тръгнал да търси безсмъртие, било го страх да умре. По време на своето търсене, Гилгамеш стигнал до края на света, където срещнал Утнапищим, човека-скорпион, който бил надарен от боговете с безсмъртие за това, че построил огромен кораб в който да се поберат всички хора и животни в случай на наводнение. Той му разказал къде да намери специални плодове, които ще го надарят с безсмъртие като ги изяде. Гилгамеш успял да ги намери, но преди да ги изяде, те били откраднати от един змей.\nМоже би змеят ги е изял след като ги е откраднал? Може би затова змеьовете живеят хиляди години?\nПрасковите на безсмъртието (Китай)\nПрасковите на безсмъртието са важен символ от китайската митология, те растели в градината на Нефритения (небесния) император. Вкуса им успял да вкуси само един смъртен човек - Сун Укун. Неговите приключения са описани в древен китайски епос. Той се научил да лети в облаците, трябвало да се превръща в 72 различни същества и т.н. В крайна сметка се добрал до прасковите. След като ги опитал, не само че получил безсмъртие, но и голяма сила и мъдрост. Победил сам цяла армия, достигнал до титлата "велик мъдрец, равен на небето", но накрая Буда се ядосал и го заточил под една планина.\nАмрит в превод от санскрит буквално значи "безсмъртие". То било създадено от сурите - по-нисши богове от хиндуиската митология, във вечната им война с друга група богове - асурите. За днешните хора, които търсят безсмъртие е "лесно" да намерят амрита - само трябва да открият океана от мляко, край който сури и асури са се надлъгвали кой да пие и кой да не пие от амрита - понеже за едните той може да донесе гибел.\nПодмладяващи златни ябълки (Скандинавия)\nТези ябълки са изключително важни за боговете на скандинавската митология и затова тяхната богиня пазителка е важен персонаж в божествения пантеон.\nНапитката на боговете носеща безсмъртие е нещото от гръцката митология към което се стремят всички полубогове, антични герои и смъртни хора. Херкулес е награден с нея за подвизите си, а Тантал си открадва малко от нея, за което е жестоко наказан.\nСветия Граал (християнство)\nЕдна от най-святите реликви в християнската религия е Граалът. Смята се, че това е чашата от която Исус е пил на тайната вечеря, а след това Йосиф е събрал в нея кръвта на разпнатия божи син. Търсили са го къде ли не. Според поверието, ако се пие от него, то човек ще получи безсмъртие.\nДруга легенда - за крал Артур, твърди че неговите рицари са намерили светия Граал, но само един рицар е бил надарен с безсмъртие (сър Галад). Изискването е не просто да намериш този бокал, но и да имаш чиста душа.\nНе мога да пропусна знаменитата сцена от филма "Индиана Джоунс и последния кръстоносен поход" в коята Инди намира стария кръстоносец, който пази Светия Граал:\nДата на оригиналната публикация: 4 ноември 2013\nКъм редакцията на руски сайт се е обърнал читател на име Антон, който е станал свидетел на странен светлинен феномен над град Киров. Това се случило една нощ около полунощ, човекът успял да заснеме явлението. Първата му мисъл била, че това са лъчи от нощен клуб, но я отхвърлил понеже лъчите били излъчвани в различни посоки и по-скоро излизали от облака, а не обратното. На снимките не се вижда, но имало и още един лъч - с оранжев цвят.\nТайфунът Хаян достигна и континенталната част на Азия. Макар и отслабен, той пак причини щети. Долните кадри показват наводненията предизвикани от това бедствие в Китай.\nВ Хърватска пък се е разразила силна буря. Минимум един човек е загинал. Метеорологичните прогнози за следващите дни в България също не са особено добри.\nКазват, че животните, дори и най-страховитите хищници, не убиват без причина - правят го само или за да си набавят храна, или когато се почувстват застрашени. Не е точно така, има случаи, когато диви животни започват да убиват само заради самото убиване, а не защото са гладни например. Тук са описани няколко такива случая, които са взети от сайта Cracked.com. Връзка към оригиналната статия:\nАвторът явно има нещо срещу криптозоологията, защото на едно място подчертава, че това са новини излезли в сериозни новинарски агенции като Би Би Си, а не от някакъв "ляйнян блог посветен на Чупакабра". Да ме извинява, ама поне в два от случаите животните-извършители не са убедително идентифицирани, така че тези инциденти принадлежат към полето на действие на криптозоологията.\nДяволски хитрата пантера от Индия\nПрез 1858 в централните провинции на британска Индия върлува страх сред населението - появил се е леопард - сериен убиец на хора. (Една забележка: ако се чудите защо в заглавието се говори за пантера, а в текста за леопард, следва да уточня, че пантерите не са животински вид, а животинско семейство. Към това семейство принадлежи и леопардът, дори и "черната пантера" е леопард). Този индивид се промъквал в къщите на хората и обикновено убивал своите жертви без да ги изяжда. Казват, че за една година убил около 100 човека (според други източници 150).\n(Снимка за илюстрация, Sarah_Cheriton/iStock/Getty Images)\nТози леопард получава названието "дяволски хитрата пантера". Проблемът е толкова сериозен, че британските власти изпращат един опитен ловец за да се справи с убиеца.\nЛовецът решил да надхитри леопарда като поставил мъртвото тяло на една от неговите жертви като примамка в гората, самият той се качил на едно близко дърво със заредена пушка. Леопардът се повил посред нощ, когато било изключително тъмно. Ловецът все пак стрелял въпреки че нямало голям шанс да го отцели в мрака. Пантерата-убиец дори не се стреснала. Въпреки изстрелите, животното се приближило до трупа, нахранило се най-спокойно и си тръгнало (казват, че оставило само краката и ръцете).\nПобеден, ловецът се върнал в близкото село и решил останалата част от нощта да я прекара в сън...скоро обаче бил събуден от дращене по външната страна на палатката - леопардът късал материята за да влезе вътре! Ролите се били обърнали - ловецът вече бил плячка. За негово щастие селяните се развикали и леопардът все пак си тръгнал.\nИсторията приключва след месец, когато леопардът който измамил професионалния ловец, бил застрелян от обикновен пастир на кози. Кожата и лапите му били направени на сувенири.\nУжасът от Малави\nМалави е малка африканска страна. През 2002 ужасяващ звяр започва да тормози местното население. Ето как го обрисуват виделите го:\nВластите считат, че това е някаква хиена, но хората не са много съгласни с този извод. През 2002 звярът убива 5 човека и обезобразява повече от 20. Стреми се да им смачка черепа или да изяде лицата и интимните им части. Ето как изглежда една типична хиена:\nПрез август 2002 специално изпратени въоръжени части проследяват и убиват животното, което се оказва наистина хиена, но...през 2003 убийствата отново започват като почеркът отново е същият - смачкани черепи. Това говори, че или ловците не са убили правилното животно или че това поведение е заразително. Нови 3 убийства и 16 осакатявания на хора. В един момент те спират, но звярът не е никога хванат. Това поражда редица спекулации и колкото и да не им се иска на скептиците, случаят е типична криптозооложка история.\nМнозина местни селяни смятат, че през 2002 наистина е убит правилния звяр, но през 2003 това което убива е завърналият се негов дух, който е търсил отмъщение преди да се прехвърли окончателно на "онзи свят".\nВълците-човекоядци на Париж\nВъпреки общоприетите представи, вълците сравнително рядко нападат хора, те предпочитат овце, кози и друг добитък. По средата на 15 век обаче край Париж са се появили именно такива вълци-човекоядци. Макар тогава градът да е бил далеч от днешните си размери, то появата на тези хищници пак е странна.\nАлфа-мъжкарят на глутницата е наречен от хората Коуртуд, което може да се преведе като "късата опашка", защото действително опашката му била скъсена или отрязана. Жертва на вълците станали между 30 и 40 човека.\nХората се опитали да проследят глутницата, но единствено открили една изоставена вълча бърлога. Тогава парижани изработили друг план. Те поставили храна-примамка, която водела чак до центъра на града, до катедралата Нотр Дам. Когато вълците се появили, населението им се нахвърлило с камъни, тояги и каквото намери под ръка.\nНякои дори смятат, че заради тази битка, най-знаменитият музей на Париж - Лувърът е кръстен по този начин (от латинското название за вълк).\nГигантският мутирал сом от река Кали\nПрез 1998 селяните живеещи покрай индийската река Кали започват да се притесняват от сом-убиец (не е ясно точно за коя река става въпрос, понеже в Индия има няколко с това име). Къпещи се хора са завличани на дъното и изяждани. Вероятно този сом е придобил вкус към човешкото месо заради погребалните практики на индийците. Мъртвите се поставят на плаващи клади, които се запалват, често пъти телата падат във водата без да са напълно изгорели.\nВ продължение на 9 години местните хора безуспешно се опитват да уловят чудовището. Нещо повече, то дори се научило по кое време на деня, хората се къпят в реката и ги чакало.\nПрез 2007 там пристигнал Джереми Уайд - водещ британски билог, риболовец и телевизионна знаменитост.\nПрез 1858 британският ловец не успял да хване леопардът-убиец, но век и половина неговият съгражданин се справил със сома, дори използвал същата тактика. Джереми използвал примамка - истинска погребална клада. Когато рибата се появила, той хвърлил най-обикновена въдица и я хванал. Звучи невероятно, но има кадри от това събитие. Освен ако разбира се всичко не е телевизионна постановка. Пък и уловеният сом макар да е грамаден, пак според мен не е толкова голям, че да изяжда цели хора, може би ги е поглъщал на части.\nСлед като този сом е хванат, убийствата спират незабавно, което все пак говори, че е хванат именно истинският извършител.\nКласически случай описан и в криптозооложката литература.\nПрез 18 век във френската област Жеводан (Gévaudan) някакъв звяр убива повече от 100 човека. И досега се спори какво всъщност е било това същество. Някои стигат до там да твърдят, че това е бил истински демон, други пък казват, че е бил хибрит между вълк, хиена и мечка (не е ясно как ще се получи една такава кръстоска).\nСмята се, че чудовището за 4 години е убило 113 души предимно жени и деца. Крал Луи XV пратил един от капитаните на драгуните предвождащ 20 000 войници, но те не успели да издирят звярът. След това кралят пратил друг виден офицер - Франсоа Антоан, който убил огромен вълк, но убийствата не спрели, което значи, че не е ликвидирал истинския извършител.\nВ крайна сметка убийства спират след като човек на име Жан Кастел убива...нещо. Мъртвият звяр е изпратен на краля. За жалост в нито един исторически източник не е описано какъв е бил звярът, това едва ли се дължи на небрежност, по-скоро не са могли да го идентифицират.\nЕдна от най-вероятните теории, около която се обединяват мнозина съвременни историци и зоолози, е, че това е била хиена доведена от Африка от неназован френски аристократ, който "не е бил с всичкия си" и е обучил животното да убива хора. Хиената не е много познато животно във Франция по това време и затова не са могли да я идентифицират.\nОригиналната статия в Cracked.com свършва до тук, но аз искам да разкажа какво знам от други криптозооложки източници. Легендата разказва, че споменатият Жан Кастел, когато се изправил "лице в лице" със звярът, първо извадил Библията и прочел един пасаж от нея. През това време чудовището вместо да го нападне, го чакало най-спокойно. След като свършил с цитирането на "божието писание", Жан вдигнал пушката си и със сребърен куршум убил звярът. От тук тръгват и спекулациите, че си имаме работа с демон. Но тази легенда дава повод и за едни по-вероятни спекулации - че самият Жан Кастел е бил този, който е отгледал и тренирал съществото да убива. Защо иначе ще стои мирно? Знаете, че дресираните животни се подчиняват обикновено безприкословно на звероукротителя си (вижте лъвовете в цирка). Така Жан е можел спокойно да разиграе сценката в която уж призовал божията помощ. Защо му е да го прави? Може би е решил, че е крайно време историята да свърши, за да не би да разберат хората, че той всъщност е отговорен за появата на звяра - ясно е какво е щяло да му се случи ако го бяха разкрили. Освен това вероятно е получил и много награди за това, че е отървал съгражданите си от този звяр. Разбира се всичко това са само спекулации, но си струва да се замислим.\nЕтикети: (Крипто)зоология, Страшни истории


Блогът на prolet :: Посещение в с. Курново-исторически забележителности\n05.05.2012 05:05 - Посещение в с. Курново-исторически забележителности\nПрочетен: 11137 Коментари: 28\tГласове:\nПоследна промяна: 05.05.2012 10:33\nПо-късно приятелите ни обясниха, че наименованието на селото идва от вид дъб, който расте по тези места и се нарича Горун, а селото се е казвало Горуньово. С течение на времето малко се е променило това наименование. И така тръгнахме миналата събота към Ботевград и до там пътя бе чудесен, после продължихме в посока към с. Скравена, минахме през с.Новачене и като стигнахме до отклонението за с. Боженица за малко да го подминем. Причината бе, че срещу старата и невзрачна табелка за с. Боженица се мъдреха две големи и нови табели за някаква асфалтова база, които първи се набиваха на очи. След като излязохме от с.Боженица, продължихме съм с.Курново, но пътя ставаше все по-разбит и тесен. Двете му страни така бяха оградени с гъсти храсти и люляци, че небето не се виждаше и едва прозърташе слаба светлина. Накрая пътят ми заприлича на горска пътека.\nПомислих си, тоя моя съпруг сигурно е решил да се отърве от мен и да ме остави тук на мечките:)) И както си го помислих той спря колата и ми предложи да си набера малко горски люляк. Запазих самообладание, което държа да отбележа, че никога не ме напуска в тежки моменти, отворих вратата и слязох. Този горски люляк ухаеше фантастично, бе с много нежни бледо-лилави цветове и аз си набрах доволно количество стръкове. Така се бях улисала, че забравих за тежките си съмнения. По едно време се обърнах и с изненада видях, че съпругът ми все още седи в колата и търпеливо ме чака. Даже извади фотоапарата, слезе от нея и ме снима, но няма да ви показвам снимката, че по разбираеми причини гледам там много лошо:)) И тоя път ми се размина, помислих си с облекчение, качихме се в колата и потеглихме отново към с.Курново.\n"Курново е сгушено в полите на Стара планина. Селото се намира на 20 км от общинския център – гр. Роман, на 25 км от гр. Мездра и на 30 км от гр. Ботевград. През 80-те години на XX-ти век е обявено за вилна зона.\nДо селото се стига с автобус, който пътува три пъти на ден до ЖП спирка Синьо бърдо и от там с влак за Мездра или Роман. В сряда има директна автобусна линия за общинския център – гр. Роман."\nТагове: България, туризъм, курново,\nМоля президент Росен Плевнелиев да се сн...\nГлогът вече цъфна.\n1. bojo12345 - Добре и представила това хубаво селце!\nМоже би не само в това , но и много други села като него българина отново да се върне да живее.Тези които днес са на гурбет из запада ще се върнат,както някои пенсионери от Англия.\n2. alexs - Селцето е много хубаво ! Снимките ...\nСелцето е много хубаво ! Снимките също ! Сигурно има и много билки както навсякъде из България особено в Балкана! Поздрави!\n3. mitkaloto - Снимките са много хубави! Стана ми ...\nСнимките са много хубави! Стана ми малко тъжно от изоставените къщи..За съжаление тава явление се вижда във всяко село...Поздрави!\nИнтересен, сладкодумен пътепис с чудесни снимки!...\n5. mariniki - някои от кадриите ме радваха, а други натъжаваха...\nс удоволствие бях с теб...и онзи горски люляк...много го обичам..\n6. kasnaprolet9999 - Може би не само в това, но и много д...\nНе се надявай. До като има неконтролируема битова престъпност и никакво медицинско обслужване в селата само китайци и японци в преклонна възраст биха се навили да живеят там непрекъснато. Останалите ходят там само по празници, а живущите в селата стават все по-малко. В нашето село Макоцево са останали около 80 човека, а е само на 40 км. от София. Там даже няма изградена канализация, а възрастните хора си умират само по къщите.\n7. kasnaprolet9999 - Селцето е много хубаво ! Снимките ...\nТам е много диво и времето сякаш е спряло. Билките са сигурно много повече отколкото на други места с такава надморска височина-само 350 м.\n8. kasnaprolet9999 - Снимките са много хубави! Стана ми ...\nВъзможно е така да е в много села, но в нашето няма толкова многоа изоставени и порутени къщи, малкото хора, които все още живеят там успяват да ги поддържат, вероятно защото е по-близо до София. Училището само е даже по-зле от това тук.\n9. kasnaprolet9999 - Интересен, сладкодумен пътепис с ...\nБлагодаря за оценката, постарах се да ви е интересно, но е трудно да се предадат всички неща, които ме вълнуваха, до като бях там.\n10. kasnaprolet9999 - с удоволствие бях с теб. . . и онзи ...\nТози люляк стоя два дена в стаята, в която нощувахме и ако знаеш как упоява уханието му, сутрин едвам се събуждахме, но беше вълшебно, нещо като ароматотерапия. На втората нощ към този аромат се прибави и уханието на цветовете от глог, което сложих върху вестници под кревата да съхнат. Така замириса неземно, че приятелите ни се чудеха, дали ще ни намерят живи сутринта:))) Те не знаят обаче, че ние сме тренирани на такива изпълнения. От години редовно си спим на вилата между ухаещи съхнещи билки-мащерка, мента, бъз, еньовче, пелин и т.н.\n11. tili - Поразходих се с вас\nиз Курново, Вени. За покривните плочи отците са прави. Трябва да се реставрират. Дано, църквата е истинско бижу!\nА тези птички и пчелички са плъзнали навсякъде, да знаеш. Да се чудиш къде се бяха изпокрили зимъска:)))))))))))\nСигурно са прави, но вече няколко години не е и чуло да се започне някаква такава дейност, а плочите са тежки и ще сринат прогнилите греди отдолу. Като нямат пари за реставрация, поне да бяха ги махнали, за да запазят това, което е останало.\nА пилците-там определено са повече и по-гласовити.\n13. mrazekoff - Всяко едно пътуване\nе едно преживяване и много трудно е човек да го опише в пълния му вид, пък и не е необходимо, защото това което човек чувства си остава единствено за него. Благодарен съм, че чрез теб успях да надникна в един непознат за мене край. Успях да видя природата и панорамата на селото. Погледнато от големия и шумен град в тези малки селца времето сякаш е спряло и всичко изглежда толкова непознато и различно от нашите представи за съвременно село.... Както казах и преди човек сам се потапя в действителността и сам изживява егоистично това врече - радва се, страда, релаксира или се потапя напълно в непозната обстановка.\nРадвам се за вас, че сте се докоснали до една свежа и красива природа...\nОтново ти благодаря, като ти пожелавам прекрасна, цветна и усмихната пролет!!!!\nТака си е, опитвам се да ви предам възможно повече неща, но няма как да изкажа всичко, може би ми трябва и време, за да го преусмисля в главата си. Радвам се, че това, което все пак съм успяла да изразя ти е било интересно и полезно. Този край и на мен ми бе напълно непознат, но човек не знае, къде ще го отпрати случайността, а може би така е трябвало.\n15. stela50 - Красиво кътче ... снимките са разкошни ...\nНепознат ми е този край , почувствах и радост и болка .\nЦърквата заслужава да бъде реставрирана и ремонтирана ,\nвпечатляваща е , въпреки вида й. А природата и птичите\nпеснопения , просто почувствах , чудесно си предала\nвълнуващите преживявания, Късна Пролет...\n16. gocho52 - Получили сте\nмощен енергиен душ...\n17. kasnaprolet9999 - stela50\nИ за мен бе непознато и много съм доволна, че посетих това вълшебно място. Дано нещо се решат да направят с тази църква. Хората там са бедни и малко на брой, няма как да съберат средства, трябва да се отпусне помощ от църковното настоятелство. Видях даже кмета как си копаеше нивата, както едно време прадедите ни са се трудили така.\n18. kasnaprolet9999 - gocho52\nМоже и така да се каже, звучи интересно.\n19. vanota - всичко е прекрасно\nвсичко е толкова интересно и това селце е толкова красиво бихме искал да живеем там.Много ни хареса всичко.Моля кажете ни как да сложим в постинга снимка???\n20. mmmmmmmmm - Прекрасна разходка!:)\nОбичам такива места - мирише на село,на трева,на цветя,на земя.Е,доста е тъжно сред изоставените къщи,но това ни заобикаля....А поддържаните все още носят духа на селото и българското!\n21. kasnaprolet9999 - vanota\nТук е описано и онагледено как става това, както и много други неща:\n22. kasnaprolet9999 - mmmmmmmmm\nНяма място, където да съм ходила и да не съм го споделила с блогерите. Това си е нещо като някаква уговорка между всички , които сме тук в блога, ако щеш го наречи краста, но е много заразно. Това някак ми действа много зареждащо и е най-силното нещо, което ме задържа в блога. Караме се, обичаме се, но всеки си казва, какво обича, ккакво му тежи, къде е ходил, какво е видял, за какво мечтае, какво му тежи, с какво се е сблъскал, кога има рожден/имен ден, кой от близките му е именик/рожденик, какво прави домашният му любимец, защо не обича тая или оная партия, каква музика харесва и т.н.\n23. magnoliya - Сладкодумка си ти! Мисля си какво ...\nСладкодумка си ти!\nМисля си какво ли щеше да стане ако съпругът ти те беше оставил там при люляка, на мечките. Кой щеше да ни разказва за пътешествията из гори и планини, за билкосбора и лечебните свойства на билките.\nПоздрави за поста! Пътувах с теб, че и люляк си набрах!\n24. bven - Благодаря за хубавия разказ за това селце!\nРодината ни е пълна с такива малки и китни села, порутени от години, защото хората ги няма...\nСнимките чудесно допълват представата, дано се намерят и хора да оживят това кътче!\n25. kasnaprolet9999 - Сладкодумка си ти! Мисля си какво ...\nПрава си, голям зян щеше да стане. А колкото до горския люляк, сега ще усетиш как ухае и ще ме разбереш напълно:)))\n26. kasnaprolet9999 - Родината ни е пълна с такива малки и ...\nТази вечер разбрах, че бабата по майчина линия на приятелката на малкият ми син е родом от там и все още имали някаква порутена къща в това село. Момичето ни беше на гости тази вечер и прочете постинга ми, остана очаровано и много замислено.Не е ходило там от 15 г., а там са му корените. Колко е малък света нали?\n27. cchery - Вени, много приятна разходка ми поднесе!\nНе мога да не се съглася с твоите изводи, че докато не изчезне престъпността и не се оправят медицинските услуги, почти никой няма да се върне на село. Лично аз не бих отишла имено заради престъпността!\nИначе направо ме смъдна сърцето като гледах снимките от хана, в който преди еди си колко години Левски е основал РК!!!!! Та това е такава светиня, бегло докосване до личността на този, който толкова тачим и наричаме национален герой, а изглежда като............... без коментар!\nТочно днес направих и втория си постинг за Англия, в който ще откриеш снимки на типичното английско село в тотален контраст с тези от с. Курново........\nА за люляка те разбирам напълно! Имахме възможност и ние да му се насладим на живо в местността между х. Божур, Горна Оряховица и манастира Св. Троица, Търново! Буквално ходихме всред гора от люляк, под чиито клони цъфтяха в изобилие диви божури!!!! Ароматът беше вълшебен!\n28. kasnaprolet9999 - cchery\nПрава си за престъпността, то и мен вече ме е страх да ходя на далечни екскурзии сама, гледам да съм около селото и ако видиш с какъв нож се разхождам, с цел самоотбрана, съвсем ще се умопомрачиш.\nКолкото до ханчето, пък и църквата нещата са много зле, ама кризата е навсякъде. То деца и старци са оставени без грижи, ти искаш за историческите забележителности да се погрижат, няма как да стане. Днес участвах в едно предаване за старческите домове по бтв, трагедията е тотална. Един старец на 91 г., убил баба на 80 г.,вероятно за за да я спаси от болките от рак или защото е откачил, все още не е ясно.


Superior Rentals in Lisbon/Expo with Free Parking - НАЙ-НИСКИ ЦЕНИ от agoda.com\nSuperior Rentals in Lisbon/Expo with Free ParkingАпартамент\nAv. Dom João II Lt.1.19.03E, Москавиде, Лисабон, Португалия, 1990-086 - Покажи на картатаИзключителен9,2Въз основа на 23 отзивиSuperior Rentals in Lisbon/Expo with Free ParkingВижте повече снимкиЛобиВижте повече снимкиВижте всички48снимки\nУдобно проектиран като за бизнесмени така и за почиващи туристи, Your Home with a Great View е идеално разположен в Москавиде - една от най-посещаваните части на града. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят. Възползвайте се от богатството на ненадминатите услуги и удобства в Лисабон. Този хотел предлага множество удобства, за да задоволи и най-изискания вкус. Всички стаи се отличават с грижливо замислени удобства, което гарантира неповторимо усещане за комфорт. Хотелът разполага с голямо разнообразие от развлекателни съоръжения като фитнес зала, спа. С превъзходните си удобства и отличното си местоположение Your Home with a Great View е идеално място, в което можете да се насладите на престоя си в Лисабон.\nМоля, имайте предвид, че от 01.01.2016 г. градския данък от 1 евро на човек/на нощ няма да бъде включен в общата цена и трябва да бъде заплатен на място. Данъкът се прилага за всички гости над 13-годишна възраст. Общата сума на данъка не може да надвишава 7 евро на човек. Моля, уведомете предварително Superior Rentals in Lisbon/Expo with Free Parking за очаквания час на пристигането ви. При пристигане се изисква гаранционен депозит от 200 EUR за инцидентни разходи. Този депозит е изцяло възстановим при напускане след проверка на мястото за настаняване за евентуални щети.


Енергоспестяващи LED крушки и волтаж — Reactinfo\nУжасите на градушката\nаприл 20, 2015 115 ПРЕГЛЕДА\nЕнергоспестяващите LED крушки, които се продават на пазара в Европейския съюз и съответно на територията на България са предназначени за работа в електрическа мрежа с волтаж 220 волта, какъвто е на територията на цяла Европа. Макар че са изключително спестяващи и икономични от гледна точка консумация на енергия, енергоспестяващите лед крушки на континента са създадени за да работят в точно такава среда.\nТака например, ако си купите енергоспестяваща крушка от САЩ, а после решите да я поставите на осветително тяло във Вашия дом, например в София, няма как да я използвате, защото в САЩ волтажът в електрическата мрежа е 110 волта. Разбира се, в магазините на родния български пазар едва ли някой ще се опита да Ви продаде енергоспестяваща крушка с друг волтаж, защото просто в страната това не е необходимо и не се използва, но все пак живеем във времена, в които различни продукти масово се купуват от интернет, така че човек никога не знае на какво може да попадне. Не е изключено при липса на достатъчно информация да попаднете на продукт, който да не е предназначен за нашия пазар, а по някаква причина да Ви се стори атрактивен, например заради по-ниска цена.\nНо това не е единственото, за което трябва да внимавате когато става въпрос за енергоспестяващи крушки. Много е важно също така на какво осветление ще поставите крушката. Така например ако имате във Вашия дом осветителни тела, които имат ключ за регулиране на светлината, добре е да знаете, че не всяка крушка е подходяща за целта.\nКрушките, чиято светлина може да се модифицира според Вашите нужди са различни и ако решите да използвате за целта обикновено енергоспестяваща крушка просто ще я развалите изключително бързо. За това, преди да купувате крушка, помислете за къде е предназначена или ако е такъв тип осветително тяло, просто чуйте какво ще Ви препоръча съответния търговец.\nВажно е да ползвате енергоспестяващата крушка правилно и като спазвате инструкциите. Това Ви дава право, в случай на евентуална повреда в крушката, стига да не е предизвикана от Вас, да се възползвате от гаранционния срок, който обикновено е около 2 години след датата на закупуване. Гаранцията се полага без значение дали купувате продукта лично от даден търговски обект или от интернет магазин.\n40 ПРЕГЛЕДА\t септември 28, 2021\n42 ПРЕГЛЕДА\t август 20, 2021\nПолезно от Валфорс ЕООД – хидроизолация на покрив


Хубава селска къща, древна енория и декара върху декара обработваема земя - интериорnone\nОсновен интериорХубава селска къща, древна енория и декара върху декара обработваема земя\nВ момента Pertwood Manor Farm се разделя на 600 декара обработваемо земеделие, 53 декара трайни пасища и 100 декара гори, предлагайки пастирско предизвикателство и красив дом за следващите собственици.\nСпоред British History Online „древната енория на Пертууд на 3, 5 мили северно от Източен Нойл и на същото разстояние на юг от Сътън Вени… от 16 век се е състояла от едно стопанство“.\nТова е имението Фертуд Пертууд, което се състои от църквата „Свети Петър“, селската къща, наречена имението, четири или пет селски къщи и стопанските сгради, които все още представляват единственото селище в района на тази древна енория.\nЕкипът на National Farm and Estates в Savills се занимава с продажбата на историческа ферма от 772 акра Pertwood Manor в Хиндън, на шест мили от Warminster и на седем мили от Tisbury, на ориентировъчна цена от 12 милиона паунда за цялото.\nФермата в Пъртвуд се намира на около три мили северно от Хиндън, на ръба на Блекмор Вале в Кранборн Чейз и Уест Уилтшир Даунс AONB. Неговата селска къща е изискана къща, изброена в II клас, разположена в средата на земята й, която датира от средата на 18 век, е променена в средата на 19 век и разширена през 60-те години на миналия век, за да се настани голяма кухня на селска къща.\nТой предлага 5, 757кв фута жилищна площ на три етажа, с изба отдолу, включваща три основни приемни, домакински и апартаменти за гости, плюс две допълнителни спални и фамилна баня на първия етаж. На етажа по-горе има още три двойни спални и душ кабина.\nДворът на традиционните сгради включва преустроена къща с три спални, апартамент с три спални и голяма традиционна плевня от камък и тухла, със стабилен блок с пет кутии.\nНежно вълнообразната земеделска земя, заобикаляща къщата, е подходяща за отглеждане на редица зърнени култури и може да се похвали с изключителна гледка. По-голямата част от земята е класифицирана на 3-та степен и в момента е разделена на 600 декара обработваемо земеделие, 53 декара трайни пасища и 100 декара гори.\nPertwood Manor Farm е на пазара на ориентировъчна цена от 12 милиона паунда. За повече информация и снимки щракнете тук.\nCopyright интериор: Хубава селска къща, древна енория и декара върху декара обработваема земя - интериорnone


абитуриентски рокли - Page 5\n21 септември , 2021, 18:47:27\n24 февруари , 2011, 12:41:56\nЗдравейте!На ул. Цар Самуил 18, София (трета успоредна на бул.Витоша), мойете да поръчате Вашата мечтана абиториенска рокля на специалист моделиер на дамски облекла.Поемаме от А до Я вашата поръчка, а също така можем да намерим и подходящите "Пепеляща обувка, чанта и аксесоар".Благодаря.\n28 февруари , 2011, 11:00:08\nPriemam pora4ki na rokli po snimki,imam i svoi modeli.Za snimki mi pishete na imeila mina27@abv.bg\n04 март , 2011, 00:54:42\nАбитуриентски рокли можете да видите и на - htpp://moite-obuvki.com\n14 март , 2011, 07:30:05\nпродавам черна бална рокля, сатен, страхотен модел, шита е в модна къща Принцес, по мои размери 170 см височина и 60 кг, но роклята може да бъде ремонтирана. Към роклята подарявам чанта от същия плат. Цена 150 лв\nНякой ако проявява интерес да пише.\n30 юли , 2013, 09:24:23\nQuote from: Ren4e_89 on 08 ноември , 2007, 19:53:39\ntrqbvat mi modeli za balni rokli:} 6te mi pomognete li?Znae li nqkoi specialen sait\nАз поръчвам дрехи и обувки от Хипермаг,има много голямо разнообразие със сигурност ще си харесаш нещо\n27 ноември , 2013, 16:08:29\nза тази година ще видим каква рокля ще се търси\n18 юли , 2014, 02:28:59\nТази година пак имаше няколко неподходящи предложения по време на баловете !\n06 октомври , 2015, 07:57:20\nНе се притеснявай, ще намериш решение на проблема. Тази година една моя приятелка беше абитуриентка, майка й е в Испания, баща й в Германия, а тя живее с баба си. Родителите й пращат пари, но те не стигат. Това, което направи тя, беше да не пръска много пари за скъпи рокли, но пак и бяха нужни парички, защото освен това кандидатстваше. Накрая баба й изтегли безлихвен кредит от Credisimo и реши от части проблема си. Въпреки че не беше със супер скъпа рокля, беше много красива. Така че не се притеснявай, ще намерите решение.


Хиляди всеки ден минават по окаян мост на АМ "Тракия"\n36771 1453 (4%) 30974 421 339 18 013 (4.3%) 393 870 180 342 241 3 906 637 (2.2%) 165 067 343\nАвтор: Екип Plovdiv24.bg 11:26 / 29.03.2017 Коментари (0) 1282\nПреди 5 години държавата отдели близо 60 милиона лева за спешен ремонт на 60 моста. 11 от тях - опасни. Парите стигнаха само за най-големите съоръжения. За по-малките, като това над река Елшишка на 90 км на АМ "Тракия" пари няма. Въпреки че отгоре настилката изглежда перфектна, отдолу мостът е в окаяно състояние. Шофьорите няма как да разберат върху какво се движат.\nИнж. Виктория Бързакова обаче знае как изглежда едно съоръжение с тежки проблеми. Пред камерата на bTV тя направи кратка "инспекция" на моста. Долното строене е в достатъчно добро състояние, за да може да се ремонтира, но връхната конструкция е силно повредена от водата. Причината - още при строителството не е предвидено отводняване при снаждането на панелите. Някои от тях са провиснали. Арматурата видимо е много корозирала.\nИнж. Бързакова допълни, че бетонът от преди десетилетия очевидно е бил некачествен, защото иначе не би трябвало да се наблюдават олющванията под моста. От пътната агенция посочиха в официално писмо, че са наясно с проблемите, но на този етап нямат средства, за да ги решат. Хората от региона, които се налага да минават под моста, за да пресекат магистралата, признават, че се страхуват, че той може да падне върху главите им.


Търся Линукс дистрибуция - Linux - kaldata.com - Форуми\nТърся Линукс дистрибуция\nот yuks, 1 февруари 2007 в Linux\nпреди време в доунлоад.бг забелязах една линукс дистрибуция която беше с рамерите на флопи (1.30 мб), която служеше за разпределяне на трафика между компютри свързани в мрежа нещо като прокси та сега като ми потрябва нещо подобно не мога да го намеря някой има ли идея как се казва и от къде мога да си го сваля ???\nИли ако имате някое друго предложение моля да го споделите\n(а също така бих желал и на същото пц да инстална и уеб сървър с php & MySQL за LAN а )\nРедактирано 1 февруари 2007 от yuks (преглед на промените)\nЕто, и другия път ползвай чичко Гугъл\nТова са така наречените Mini Linux Distros.\nТакива са LRP (linuxrouter.org), tomsrtbt (toms.net/rb/), Trinux (trinux.org), muLinux (sunsite.auc.dk/mulinux/), floppyfw (zelow.no/floppyfw/), Coyote (coyotelinux.com).\nНякои от тези са дистрибуции са от около 1-3 дискети и са рутинг ориентирани.\nС помоща на Tony Mancill.\nпубликувано 2 февруари 2007\nМного ви благодаря за информацията и линка но имам още едно въпросче\nза да мога да разпределям трафика ще са ми нужни 2 лан карти та как ще ги разпознае ос то ???\nЗащо не пробваш с DamnSmallLinux. Мисля че е отлична алтернатива. Или въпросния компютър няма СД???\nДистрото си идва екипирано с един куфар драйвери за ЛАН карти. Разпознаването няма да е проблем, освен ако не са някои екзотични модели.


Стиска ли ви? | Стена за катерене "Стиска ли ти?"\nПо стената може да се катери всеки, който може да обуе осигурителната седалка, няма ограничения във възраст или тегло – от деца на две годинки до 130-килограмовите им татковци – всички са добре дошли! Катерещият се може да избира между над 10 маршрута с различна степен на трудност. Всеки маршрут е различно оцветен, като идеята е да се ползват хватки и стъпки само от един и същи цвят. Степента на трудност се определя от разстоянието между хватките, техния вид и наклона на стената. Повечето маршрути са съобразени за начинаещи, но има няколко, които наистина биха ви изпотили.\nЦялата екипировка, която се изисква се предоставя на място. Практиката показва, че единственото необходимо нещо е желанието – имало е случаи, в които дами са се катерили с поли или по чорапогащник, с ботушки, с токчета или по чорапи. От страни може да изглежда малко неудобно, но е толкова спонтанно и зареждащо!\nСе извършва само и единствено с инструктор, който осигурява катерещия се, като обира края на въжето, който се освобождава при движението нагоре. При катерене се използват само хватките по стената (по възможност от един цвят) и релефа. Не е разрешено хващането по металните планки и катеренето встрани от водещото въже. При изпускане от стената или желание за почивка катерещият се увисва на въжето и остава на височината, до която е достигнал. Слизането се контролира изцяло от осигуряващия инструктор, който спуска катерача плавно обратно до площадката. Молим не стъпвайте по мрежата, когато достигнете площадката.\nЕ най-вече за да хване предметите, които евентуално биха изпаднали по време на катерене или Вас самите, ако погрешка залитнете встрани от платформата. Мислете за нея като за резервен парашут – разчитате на него, без на практика да го ползвате.\nОт всичко е да се надвият страховете, които живеят във всеки от нас и които сме приели за неразделна част от себе си. Това всъщност е основната идея на тази стена – да си докажем, че съществуващия страх е просто мисъл, която трябва да бъде предизвикана. И така, ние ви предизвикваме – стиска ли ви?\n– Free form, имитация на естествена скала, произведена от Walltopia.\n– Начин на производство – посредством силиконов калъп е взето точно копие от естествена скала, намираща се в района на гр. Ловеч и след това по този калъп е отлята стената.\n– Височина на стената – 6.60 м\n– Обща височина от партера – 20 м\n– над 10 катерачни маршрута с различно ниво на трудност.\nНа място – към нашите инструктори, или на телефона, посочен на страница „Нашият екип“. Информацията по-горе дава обща предварителна представа. Ако има нещо допълнително, което искате да знаете, моля попитайте ни. И да – подходящо е за Вашето дете!


Naomi Campbell Seductive Elixir EDT 50ml Парфюми Цени, оферти и мнения, сравнение на цени и магазини\nТук сте: Начало > Здраве и красота > Парфюми > Naomi Campbell парфюми Дамски > Naomi Campbell Seductive Elixir EDT 50ml\n30,99 лв 51,00 лв 54,90 лв\nNaomi Campbell Seductive Elixir EDT 50ml Парфюми\nот 29,99 лв 6 оферти\nМаркирани оферти за Naomi Campbell Seductive Elixir EDT 50ml Как са подбрани?\nNaomi Campbell Seductive Elixir парфюм за жени EDT 50 ml\nNaomi Campbell Seductive Elixir EDT 50 ml за жени\nNaomi Campbell SEDUCTIVE ELIXIR парфюм за жени EDT 50 мл\nОще оферти за Naomi Campbell Seductive Elixir EDT 50ml\nNaomi Campbell Seductive Elixir EDT - тоалетна вода за жени 50 ml\nNaomi Campbell SEDUCTIVE ELIXIR дамски парфюм EDT 50 ml\nNaomi Campbell Seductive Elixir Eau de Toilette Spray 50ml за жени\nОписание, детайли - Naomi Campbell Seductive Elixir EDT 50ml\nNaomi Campbell Seductive Elixir е новият съблазнителен елексир за 2008 година, който ще очарова всички почитатели на марката. Неговият състав е смел, непредсказуем и динамичен, точно като личността на своята притежателка. Ароматното творение на Наоми Кембъл е вдъхновено от Африка - горещите й нощи и екзотиката, която се носи във въздуха. Уханието се открива със страстна експлозия от нар и червени горски плодове, деликатно подправени с червен пипер. Сърцето носи флорален полъх на хибискус,...\nNaomi Campbell Seductive Elixir EDT 50ml пълно описание »\nЦенова графика - Naomi Campbell Seductive Elixir EDT 50ml\nНай-добрите оферти за Naomi Campbell Seductive Elixir EDT 50ml в магазини от други държави:\nNaomi Campbell Seductive Elixir EDT 50ml\nNaomi Campbell Seductive Elixir е новият съблазнителен елексир за 2008 година, който ще очарова всички почитатели на марката. Неговият състав е смел, непредсказуем и динамичен, точно като личността на своята притежателка. Ароматното творение на Наоми Кембъл е вдъхновено от Африка - горещите й нощи и екзотиката, която се носи във въздуха. Уханието се открива със страстна експлозия от нар и червени горски плодове, деликатно подправени с червен пипер. Сърцето носи флорален полъх на хибискус, фрезия и виолетови листенца. Базата е изпълнена с мускусна магия и топлина на сандалово дърво.\nNaomi Campbell Seductive Elixir пристига в бутилка, наподобяваща древните шишенца, в които магьосниците съхранявали любовните елексири. В долната й част, откриваме релефно изображение на змия, която символизира мистериозната аура, която носи аромата. Стъклото блести в прекрасни сатенено червени нюанси.\nРекламно лице на Съблазнителният елексир е самата Наоми, която разкрива, че този парфюм е сред фаворитите й!\nВръхни нотки: розов пипер, червено френско грозде, червен пипер, нар\nСредни нотки: фрезия, виолетови листа, хибискус\nПродукт известен още и като Seductive Elixir EDT 50 ml, SeductiveElixirEDT50ml


Предишна 1 17 57 58 59 60 61 62 63 64 65 66 67 68 69 70 template Напред\nВсичко това е вярно, но Втората световна свърши (в 89'та-90-та).\nПо-дРътите участници във форумЪт може би си спомнят лозУнга от първите пУртести през 90-те гОдини (не си спомням вече за какво бяха):\nЯЛТА-МАЛТА, ПАК НИ ПРЕДАДОХТЕ !!!\n"Руски поток" през България.\nОстро критична поредица от статии в Капитал за ... вече се чудя как да го наричам, Турски/Балкански поток? Аз за себе си съм приел наименованието "Борисов поток". Не съм ги чел още статиите, слагам тук линк да не потъне. Но от бегъл поглед направо разгромяващо. Ако е толкова лошо положението обаче възниква въпросът, защо си мълчат и не действат Америка и ЕС? Те само да мигнат и строителството спира а ББ излита от властта.\nКато имам предвид, че Прокопиев е поел война на живот и смърт с ББ не ме изненадват статиите. Само че напоследък особено Дневник доста загубиха от обективността и безпристрастността си. Затова явно и тук ще трябва внимателно да преценяваме и отсяваме за да се докопаме до обективната истина.\nПисАх йощ преди гОдина в тази тема, че "Аркад" е руски, ама никой не повервА...\nЗа мен е ,,кучето си лае ,кервана си върви "-конкретно . Иначе щом има за теб ,трябва да има и за мен ,или нещо от този род .\nСъс саудитския ход, поне е спестен 1млр.\nКонкурента не е бил съвсем пунтамарешки, доказва го бавенето в КЗК заради него, и платените над 200млн. (вероятно по споразумение)\n"ПисАх йощ преди гОдина в тази тема, че "Аркад" е руски, ама никой не повервА... "\nE, не че не сме го коментирали ...\nТози тръбопровод както вече отбелязах си е дефакто "Южен поток" . По него може технически да се претака секакъв газ , но е предвиден по него да тече или руски газ , или никакъв .\nДоколкото нещо се тръбеше - то е за да се легитимира харченето на едни 4 мЕлярда .\nА пък самото начинание е генерална и стратегическа репетиция за главното , което предстоЙ . Ако не се сещаш - ше ти кажа после кое е\nЩо се отнася до това кой стоЙ зад аребелите - правИх намеци тука , правИх .... пълна тишина .\n...а имах въпросчета :\n- кой извършва безразрушителния контрол на тръбата и по какви стандарти?\n-чий е техническия проект и от к`ъв зор "авторския надзор" се състои от русняци ? Н`ъл уж нещо западо , а не съвеЦките учЕни ...\n- какъв ( и защо) ще бъде техническия персонал по обслужване на компресорните станции\n... и тако далjе и тако далjе....\nПоследно редактирано от Vlado_Ts; 17-10-20, 13:21.\nЧетох в една статия, че компресорите ще са американски, затова и намекнах че американците могат да спрат потока когато си искат. Дали е така ще видим. А че ББ си купува политическо време раздавайки "порции" във всички посоки то се вижда ясно. След активното мероприятие което му спретнаха 2013г избра този начин за оцеляване.\nКомпресорите са италиански . Фирмата произвеждаща компресорите и т. п. компоненти построи и пусна завод в Русия още 2016 година .\nСтатията беше друга но и тази го потвърждава, американски компресори. Ще бъде наистина странно да са с руски персонал, според мен ще са хора от Булгартрансгаз.\nНякакъв линк? Навсякъде чета за американски компресори, дори в Капитал който силно недолюбва ББ и Потока. Именно тази информация ме кара да мисля, че американците държат съдбата на потока в ръцете си и могат да наложат Своите Условия за Експлоатацията му. Естествено с помощта на ЕС, защото номера с подставената Газпром фирма за да се заобиколи ограничението 50% е елементарно за доказване.\nНяма да видим списък с имена на фирми и хора, на които американските власти ще кажат, че налагат санкции, разяснява енергийният експерт Васко Начев. "Не е това целта", казва той и допълва, че за България в случая има един основен проблем. "Освен самото полагане на тръби, за да заработи този газопровод, се изграждат и две големи компресорни станции. Именно това е важното, защото въпросните компресорни трябва да бъдат доставени от САЩ и при налагането на санкции това просто няма как да стане. А ако можеше да бъдат купени други, не се съмнявайте, че още отначало щеше да е направено така. В този бранш има някои компоненти, които само американски компании могат да осигурят, и това е добре известно за всички", твърди Начев.\nДоставчик на турбините за компресорните станции "Расово" и "Нова Провадия" е базираната в Сан Диего, Калифорния, Solar Turbines Incorporated по информация на "Капитал". Тя е изцяло собственост на Caterpillar Inc. и произвежда най-използваната в света гама от средни по размер промишлени газови турбини, вариращи от 1 до 23 мегавата, като са инсталирани над 16 000 такива турбини в повече от 100 страни. Според Начев няма абсолютно никаква възможност Solar да достави турбини в България дори само след изказването на държавния секретар на САЩ Майк Помпео.\nИ това не са единствените американски компресорни станции на Булгартрансгаз. В статията за санкциите на която се базирам това се подчертаваше, че те могат да включват и ембарго на доставката на резервни части за съществуващите американски компресори. Т.е. блокиране на цялата мрежа.\nСлед като през месец октомври "Булгартрансгаз" ЕАД въведе в експлоатация компресорна станция "Ихтиман", днес заработи и тази до село Лозенец. Реконструкцията е част от проекта на обща стойност над 200 млн. лв. за модернизация на четири компресорни станции - "Странджа", "Петрич", "Лозенец" и "Ихтиман", чрез интегриране на нискоемисионни газотурбокомпресорни агрегати. През тази година предстои да бъдат въведени в експлоатация и модернизираните компресорни станции "Странджа" и "Петрич".\nКомпресорна станция "Лозенец" е включена в трасето на преминаващия през българска територия транзитен газопровод за Турция, Гърция и Македония. Реконструкцията на обекта включва разширение на наличната площадка и инсталиране на два нови газотурбинни компресорни агрегата в съседство с наличното оборудване, с което се увеличава мощността на горивната инсталация. Изградени са и два нови компресорни цеха. Модернизацията на съоръженията се изпълнява от "Главболгарстрой", а доставката на оборудването е на американската компания Солар Турбайнс. Стойността на реконструкцията на компресорна станция "Лозенец" възлиза на близо 70 млн. лв.\nНа церемонията по въвеждане в експлоатация на компресорна станция "Лозенец" присъстваха министър-председателят Бойко Борисов, министърът на енергетиката Теменужка Петкова, посланикът на Съединените американски щати у нас Н. Пр. Ерик Рубин, зам.-министрите на енергетиката Жечо Станков и Николай Николов, изпълнителните директори на БЕХ ЕАД Петьо Иванов, на "Булгартрансгаз" ЕАД Георги Гегов, на "Булгаргаз" ЕАД Николай Павлов, областният управител на Ямбол Димитър Иванов, председателят на комисията по енергетика Делян Добрев, депутати, представители на местния бизнес и други.\nОще по времето на соца американците при доставката на компресорни станции в комплект с управления умишлено вкарват бъгове и именно поради тази причина е най голямата авария в историята на руските(съветски) газопроводи, Има достъчно информация , който търси намира,\nПредвид факта,че братушките още ползват амерички компресори, какво мислиш за качеството на инфото де си "намерил"\nподсказка (рд180 е Оникален,Незаменим)\nНито ми се спори, нито ми се влиза в "обяснителен режим" . Обичам шахмата...Искам ли да имам мнение по даден изчитам максималното количество достъпна информация и така си изграждам мнение. Уверен съм , че за световния капитал няма национални каузи .\nНай-голямата газова авария в СССР се дължи на (нецензурно) на персонала.\nПрез котловината минава първо един товарен влак и машиниста съобщава за силен мирис на газ. Обаче диспечера пуска два пътнически влака по същото трасе. Гръмва точно когато двата влака се разминават.\nА причината е заложена още в строежа - нещо бяха намествали с "големия чук". Е пробило точно там където са намествали. Същевременно, когато почнало да пада намягането по трасето, подали още повече газ от предходнатра станция, вместо да спрат подаването и да тръгнат да търсят къде тече.\nА ако не е било в този момент някаква здрава инверсия, никой е нямало и да разбере. Тече си и какво толкова.\nТа не виждам как такава поредица от случайности може да е причинено от злонамерен код заложен в системата за управление, купена пет години преди случката.\nМога ли да помоля за малко повече инфо?\nНещо не ми се търси.\nп.с. КГБ къде спи?\nВтората Световна война е спечелена от САЩ още на 22 юли 1944 година , когато е подписано Бретън -Удското спорозумение.\nСтранно е за наивниците . Вече споменах , че и проектът и изграждането на трасето е под руски контрол . Това е важното .\nКолега , никакво значение няма кой е доставчика на компресорите . Това е просто една техническа подробност за подържане на работно налягане по трасето . Нищо повече .\nБаце Бойко се бие в гърдите , че купил "най-добрите американски" . И какво от това ? На сръбска територия чии са ? А на унгарска , а на австрийска ?\nНима ако не са като тия дето ги е купил Баце газът няма да стигне до крайна точка ?! Просто човекът си е взел комисиона от американците и затова си ги хвали .\nДругото е по- важно . Нищо страннно няма в персонала . Няма никаква пречка по КТ Булгартрансгаз да назначи руски техници . А ще ги назначи , защото газът по трасето ще е руски и руснаците няма да изпуснат контрола . Сигурен съм че и част от персонала ще е от ония , зелените човечета .\nАмериканците дистанционно могат да си "бракуват" компресорите, излезе като факт покрай заобикаляне на санкциите, вероятно това има предвид Фред.\nТой и досега газа който минава през България 100% е руски. Руски ли е персонала в Булгаргаз?\nРуски газ де . Ама от приказките за светлото бъдеще на бат` Бойко електоралните единици остават с впечатление , че ние ше претакаме всекакъв газ , от всекъде и само една мааалка част може би евентуално ще е руски\nЩо се отнася до персонала :До сега беше (предимно) български . Ама до сега не сме имали и южно-турецкий паток .\nКато го пастроЙм - ше видим .\nМежду другото - ние си говорим за техническия персонал на компресорните станции под шапката на булгаргаз , но то зависи ...може пък да ги оставят директно на разпореждане на руското правителство , кой знае ... всичко е енигма около този "проект" ...\nПС. Капацитетът на "селищата" за всяка от компресорните станции е за по 400 "руски специалисти" . Нещо като батальон и половина спецназ .\nПоследно редактирано от Vlado_Ts; 18-10-20, 10:37.\nАз знам какво има предвид, ама нещата не стават баш така .\nКои американци ? Собствениците на компанията , произвежаща компресори и продаваща по цели свят ?\nЗначи идва мистър Смит у централния офис , събира директорите/акционерите или които там респективно и им заповядва : Товаришчи , аз съм от Конгреса на САЩ . Помните ли че преди десетина години ви подарихме тая компания , плюс ония кинти в куфарчетата дето ги взехте като кредит от онЕя банкери , които после фалирАха банките ? Е , ся требе да върне услугата ! Яааа взимете да бъгнете онЕя компресори у оная държава дето ако я гледате на карта и баш тогава баш там кацне муха на картата може и да не се види повече.\nЕ , ако човек така си представя нещата - вероятно може , ама ако компанията е българска или постсъвецка , московска един вид .\nВ общия случай - в щатите при такава "заповед" мистър Смит може да получи една ... е не точно Стоичкова по повод "майната" , ама нещо непременно ще се споменава (по холивудски) за кик и асс... и до там\nПо-скоро имат защита срещу неплащане,а неплащане поради санкции е напълно възможно.\nВиж при СП2, руския кораб още неможел да започне тръбополагането, защото никой не иска да го застрахова... Защо не искат? Дори руски застраховател не смее да се опълчи на м.Смит(то и Сбербанк е клекнала пред м.Смит - та не го подценявай)


Цецко, ти какво направи като министър за 150 мафиотски убийства? | Сливен ДНЕС и УТРЕ\nЦецко, ти какво направи като министър за 150 мафиотски убийства?\nЦецо, който реве по телевизора и кълне съдиите, че пуснали наглите, не е разбрал, че сам е гласувал поправката „Наглите“.\nНищо не били пипали, само дали възможност пандизчиите директно да контактуват със съда, а не чрез комисиите по изпълнение на наказанието.\nЦецо, не си спомняш или не си разбрал. Премахнали сте ограничението за рецидивистите да ползват условно предсрочно. При това сте го направили по герберски – в преходните и заключителните на закон сте променили кодекс. Даже два\nЛюбимецът ми Цецо измислил как да срази Корнелия: – да даде отчет какво са направили срещу „Наглите“ при мандата на БСП.\nНедей, Цецко, че ще те питат ти какво направи като министър за 150 мафиотски убийства, когато главен секретар беше Бойко, а ти прохождащ ибрик…\nБогомил Бонев, ФБ\n← 100 лева глоба за пиене на бира пред блока\nПък ние се смяхме на българските танкисти за цариградските им мечти… →


Сериалите, които няма да видят нов сезон - Webcafe.bg\nСериалите, които няма да видят нов сезон\nFilmcafe 17.05.2018, 12:41\nМоже би най-голямата изненада сред сериалите, които бяха прекратени тази пролет, е "Луцифер". Той се радваше на завидна популярност дори в България. Третият сезон обаче е последен и не даде на зрителите си задоволителен финал на историята. Въпреки всичко феновете му таят надежда продукцията да се прехвърли в друга телевизионна мрежа.\nОт изненадата минаваме на разочарованието. Inhumans е един от малкото неуспешни проекти на Marvel през последните години и бива прекратен след само един сезон. Сериалът започна след грандиозна реклама и премиера на първия епизод в IMAX киносалони, но дори това не доведе до по-голям успех. Сериалът беше просто посредствен.\nНещо дебне в мъглата... и то не е нов сезон. Феновете на Стивън Кинг вероятно ще са разочаровани от това, че сериалът "Мъглата", базиран на едноименната книга, също се оказа провал. Spike се отказват от него след само един сезон. Като утеха винаги можете да посегнете към книгата или да си пуснете филмовата адаптация.\nТова да адаптираш популярен франчайз не винаги води до успех. Питайте създателите на сериала "Taken", който се опита да обере ларвите от едноименните екшън филми с Лиъм Нийсън в главната роля. Лошите оценки и много по-малкото зрители през втория сезон отредиха той да е и последен за сериала.\nПродължаваме с адаптациите, които се опитаха да прехвърлят филм на малкия екран. Почитателите на хорър поредицата на Сам Рейми "Злите мъртви" се зарадваха да видят как култовият актьор Брус Кембъл бори злите сили и в телевизионен формат. И тук обаче ниските рейтинги станаха причина за прекратяване на сериала след третия му сезон, а Кембъл заяви, че повече няма да играе ролята на Аш.\nСлед толкова негативни истории нека освежим малко с един сериал, който беше подновен и прекратен едновременно. Полицейската комедия с Анди Самбърг (от Lonely Island) стана жертва на "ножицата" във Fox след петия си сезон. NBC обаче побързаха да придърпат сериала при себе си и той все пак ще види нов, шести сезон с 13 епизода. Рядко срещано щастие за прекратен сериал. Но да продължим с тези, които не са такива късметлии...\nПонякога дори високите оценки от критика и публика не могат да спасят един добър сериал. Такъв е случаят с научно-фантастичния The Expanse, в който човечеството е започнало да колонизира Слънчевата система. Тази колонизация оцеля само 3 сезона. От SyFy са решили да не поръчват други сезони заради проблеми с дистрибуцията на The Expanse. И тук се търси вариант друга телевизия да приюти сериала.\nПолитическият трилър с Кийфър Съдърланд трябваше да е огромен хит за ABC. Спадът в рейтингите през втория сезон обаче доведе до прекратяването му, а надеждите на продуцентите сега са да му намерят нов дом.\nThe Shannara Chronicles (Spike)\nЗа съжаление на феновете му, фентъзи сериалът по книгите на Тери Брукс приключва с втория си сезон. Сриващите се рейтинги се оказаха важен фактор и тук, но продуцентите се надяват историята да продължи в друга телевизия.\nОще един неуспех на ABC. Сериалът разказва за бежанци, които пристигат в американски град и твърдят, че идват от бъдещето. За разлика от тях The Crossing няма да види "бъдещето", защото беше прекратен още преди първият сезон да е приключил.\nСамо един сезон се оказа достатъчен, за да преценят от HBO, че не искат да продължават "най-мултикултурния сериал" до момента. Изглежда, че "Тук и сега" наистина не е за всеки.\nС толкова много оригинални сериали е нормално Netflix да започнат да имат и провали. Психологическия трилър с Наоми Уотс "Gypsy" е един от тях. Историята за психоложка, която тайно се промъква в живота на пациентите си, е прекратен след само един сезон. С оглед на стряскащо ниските оценки това е повече от нормално.\nТелевизионна смърт достигна и комедийния сериал с Уил Форте, в който той е "последния жив мъж на Земята". Или поне така си мисли... Рейтингите продължиха да падат през последните години. Въпреки отворения финал на четвърти сезон, пети няма да има.\nОще една адаптация за малкия екран, която ще приключи преждевременно. И е нормално - "Екзорсистът" е бил най-слабо представящия се откъм рейтинги сериал на Fox. Вторият му сезон ще е и последен.\nВсяка пролет актьори, сценаристи и продуценти са на нокти, защото има шанс сериалите, които създават, да бъдат захвърлени от телевизионните мрежи в САЩ.\nТова е периодът, в който телевизиите вадят големите си ножици и започват да режат - отървават се от продукциите с ниска гледаемост и пренасочват вниманието си към нови предложения с надежди за повече зрители през следващия сезон.\nИ тази година няколко сравнително популярни сериали ще кажат "сбогом" на феновете си след като с по-слабите си нови сезони не са успели да задържат зрители.\nСред "жертвите" на рейтинговата касапница са и чисто нови продукции, които дебютираха едва миналата есен с надежди за успех, но така и не оправдаха очакванията. Сега телевизиите бързат да се откажат от тях в търсене на следващите си хитови заглавия.\nВ галерията ще откриете няколко сериала, познати дори на българските зрители, които бяха прекратени и няма да видят нов сезон.\nФеновете на някои от тях вече водят кампании за спасяването им, но подобни инициативи рядко се оказват успешни.\nВ коментарите можете да споделите с нас за кои сериали съжалявате, че са били прекратени преди историята да бъде разказана докрай.\nТагове: телевизия, зрители, сериали, рейтинги, знаменитости, lifecafe, стивън кинг, фотогалерии, taken, прекратени сериали, lucifer, ihumans\n“Това е истинска любов”: Защо латиноамериканците се обсебиха от турски сериали\nКултовите тийн сериали от началото на 21 век


ЕС не вижда завършено, прозрачно и достоверно разследване за Кашоги - News.bg\nПрозрачното и надеждно разследване за убийството на саудитския журналист Джамал Кашоги все още не е завършено, коментира Федерика Могерини, след разговори с турския външен министър Чавушоглу, съобщава "Ройтерс".\nКашоги, който фактически бе критик на кралството и принц Мохамед бин Салман, бе убит в консулството на Саудитска Арабия в Истанбул на 2 октомври. Рияд коментира, че иска смъртното наказание за петима от заподозрените.\nВ изказване по време на съвместна пресконференция с еврокомисаря Йоханес Хан и турския външен министър, Могерини заяви, че е напълно против прилагането на смъртното наказание.\nВ Турция определят за комично изявлението на Тръмп в защита на Саудитска Арабия\nОбвиняват САЩ, че си затварят очите за убийството на Кашоги\nНа 20 октомври саудитските власти съобщиха, че журналистът е бил убит в сградата на дипломатическата мисия в резултат на конфликт. Световната общност категорично осъди това престъпление и призова Рияд да проведе прозрачно разследване.\nПрезидентът на САЩ Тръмп благодари на Саудитска Арабия за по-ниските цени на петрола в профила си в "Туитър", ден след като обеща, че САЩ ще останат "стабилен партньор" на кралството въпреки убийството.\nВъншният министър на Иран Мохамед Джавад Зариф отговори подигравателно на изявлението на американския президент.\nСатана ясно и че санкции срещу Саудитска Арабия за участието на Рияд в убийството на саудитския журналист Джамал Кашоги ще имат категорична подкрепа както от Демократическата, така и от Републиканската партия.\nСенатът на САЩ са изпратили писмо, в което се настоява за второ разследване на убийството, въпреки изявленията на Тръмп.\nПояви се информация, че в Саудитска Арабия назрява дворцов преврат, провокиран от убийството на Кашоги и вероятността в деянието са замесени ключови представители на кралския двор.\n"Вашингтон пост" съобщи, че ЦРУ е стигнало до заключението, че саудитският престолонаследник Мохамед бин Салман е разпоредил убийството. Според вестника, това противоречи на твърденията на саудитското правителство, че не е участвало в убийството на журналиста.\nГлавният прокурор на Саудитска Арабия препоръчва смъртно наказание за петима заподозрени, обвинени в поръчителството и извършването на убийството на саудитския журналист.\nВирджиния първа от южните щати отмени смъртното наказание\nНачало / По света / Политика / ЕС не вижда завършено, прозрачно и достоверно разследване за Кашоги


7 ян., 2020 111 преглеждания Главна Новина / СЪБИТИЯ\nНай-много новородени са получили името Виктория и Александър през изминалата 2019-та година, показват данните на НСИ. От началото на 21-ви век наред с традиционните имена за България все по-често се избират и имена, които са популярни в цял свят – Александър, Мартин, Виктор, Виктория, Никол, София.\n732 момиченца са били кръстени Виктория, а 1036 момчета са получили името Александър. Веднага след тях следват Мария – 680 момичета и Георги – 969 момчета. В топ 3 попадат Никол и Мартин.\nВсе пак тенденцията не може да промени първенците в класацията за най-многобройни имена в страната. Общо у нас първенците си остават момичетата с името Мария – 111 244 дами и мъжете с името Георги, които са цели 158 017 души. След тях се нареждат Иванка – 55 260 и Ивановците – 147 664 души. Елена и Димитър са на трето място по разпространение в България.\nСред фамилиите най-популярни са Иванов, Иванова, Георгиев, Георгиева и Димитров, Димитрова.\nПрез януари има най-много именици – 807 548 българи празнуват на Васильовден, Йордановден (Богоявление), Ивановден, Св. Татяна, Антоновден и Атанасовден.\nНай-голям е броят на празнуващите имен ден на Цветница – 367 093 жени и мъже. Декември е най-наситеният на имени дни месец през годината – всеки втори ден някой има повод да почерпи, за да се слави името му.\nВремето се променя от неделя\n„АСАРЕЛ-МЕДЕТ“ АД ЗА ДЕН ОТВОРИ ВРАТИТЕ СИ ЗА ВСИЧКИ\nДнес в с. Попинци малки и големи четоха приказки на открито и се забавляваха с рисунки върху асфалт\n3 юни, 2016 0 oborishte\nТрадиционната Седмица на изкуствата ще се проведе в Панагюрище\n17 дек., 2017 0 oborishte


Тенисът ви липсва? Филмът за Купа Дейвис 2019 е онлайн – TennisKafe\n17:53 - ноември 27, 2020, от Емил Евтимов\nИзминаха няколко дни без официални турнири на ниво АТР и WTA, така че ако вече усещате нуждата от тенис, то имате възможността да изгледате филма, посветен на Купа Дейвис 2019.\nПрез миналата година отборният турнир претърпя най-голямата революция в своята история като за първи път победителят бе определен след финален турнир в рамките на една седмица.\n18 отбора се събраха заедно в „Каха Магика“ в Мадрид с цел да определят първия шампион в този формат, който получи много критики поради факта, че отнема на феновете възможността да гледат любимците си у дома, както и традиционния формат от три дни и мачове 3 от 5 сета.\nВ крайна сметка Испания триумфира след победа във финала срещу Канада, а емоциите на Рафаел Надал и компания говореха за значението, което успехът има за тях.\nОт четвъртък филмът, който е озаглавен: „Точка за пробив – история за Купа Дейвис“ може да бъде гледан онлайн напълно безплатно чрез регистрация в сайта Rakuten.tv.\nКакто е известно, през 2020-а Финали на Купа Дейвис няма да има. Организаторите от Kosmos се оправдаха с пандемията от коронавирус, но неофициално се смята, че за решението е повлияло и отдръпването на някои спонсори.


Изселниците популяризират традицията на мартениците в Турция\nТези дни в Истанбул, Одрин и на други места в Турция, където живеят компактно изселници от България, може да видите немалко хора, които са се украсили с традиционните червено-бели български амулети, с които всяка година на 1 март се посреща Баба Марта. Разменят си поздравления и пожелания за здраве и берекет.\nВ Турция битува версията, че обичаят за закичване с мартеници води началото си от траките, които са обитавали областта между България, Гърция и Турция.\nОбичаят Баба Марта се счита за символ на настъпването на пролеттта, когато природата – небето, земята и водата – е събужда за нов живот. Турска поговорка гласи “Март идва като лъв, но си отива като агънце”.\nДумата мартеница на турски се произнася трудно. Понеже в турския език не съществува българската буква “ц”, най-вече им казват мартенички. Обикновено не ги закачат на ревера, а ги носят на китката под формата на гривни. Гривните са със сини мъниста, за които се счита, че пазят от уроки и носят късмет. Или с парички, за да им донесат богатство и благополучие.\nОбичаят Баба Марта е разпространен в средите на изселниците. Може да се каже дори, че е от най-популярните обичаи, който е пренесен непроменен главно от масово изселилите се български турци през 80-те години, пази се и се предава на по-младите поколения въпреки преживяните насилия и несгоди от асимилаторската политика на бившия режим.\nХората от изселническите дружества са тези, които поддържат традицията за Баба Марта. Тези дни една от стаите на Дружеството за култура и сътрудничество на балканските турци Балканлълар в района Картал на азиатския бряг на Истанбул е превърната в ателие, където жени от дружеството изработват мартенички.\nБалканлълар е най-голямата и най-стара изселническа структура на азиатския бряг на Истанбул, в която членуват над 1000 изселници от няколко поколения.\n“В навечерието на всяка Баба Марта ние сами си изработваме мартеничките. Материалите осигурява ръководството на дружеството, а работата е от нас. Много сме доволни, събираме се като на седянка, правим оригинални модели, съревноваваме се коя от нас е направила по-оригинална. Защото и при мартениците има мода. С нашите мартенички се закичваме и за празника на жените 8 март, празнуването на който също е много хубава традиция при нас”, каза Бехра Вагас от дружеството и добави, че запознават децата и младите с този обичай.\nПобратимените с дружествата български селища също изпращат значителни количества мартенички като подарък на своите побратими и им гостуват за 8 март.\nТуроператори разказват, че туристите, които посещават тези дни България, проявяват много голям интерес към мартеничките, които се продават. Разказваме им за традицията на Баба Марта, водим групите на местата, където се продават мартеници и те си купуват за себе си, за близките си и за спомен от България, разказва екскурзовод на турски туристи в България.\nОбичая Баба Марта отбелязват и учениците от българското неделно училище “Св.св.Кирил и Методий” в Истанбул. По инициатива на читалище “Тракия 2008” в Хасково над 300 броя мартеници са изпратени на децата от българското неделно училище в мегаполиса.\n← Крумовград, Ивайловград и Златоград са в списъка: Отпускат нови 13 млн. лева за саниране на сгради в 28 малки общини